উল্লেখ্য দীর্ঘদিন ধরেই মহেশখালী উপজেলা দেশব্যাপী সন্ত্রাসের জনপদ হিসেবে পরিচিত। কয়েকবছর ধরে বঙ্গোপসাগরের মহেশখালী চ্যানেল সংলগ্ন এলাকায় ব্যাপক হারে বেড়ে যায় জলদস্যুতা। জলদস্যুদের হাতে প্রাণ হারায় নিরীহ মাঝি-মাল্লা।অনেক সময় দস্যুরা সাগর থেকে ট্রলারের মাছ লুটের পাশাপাশি ট্রলার লুট করার পাশাপাশি মাঝি-মাল্লাদের গোপনস্থানে নিয়ে যায়। পরবর্তীকালে মুক্তিপনের মাধ্যমে ছাড়িয়ে আনা হয় মাঝি-মাল্লাদের। প্রায় এক দশক ধরে ট্রলার মালিক এবং জেলেদের দাবি ছিলো বঙ্গোপসাগরকে জলদস্যুমুক্ত করা। বিষয়টি নিয়ে আন্দোলনের মতো কঠোর কর্মসূচিও পালন করেছে তারা। কিন্তু কোন ফল পাওয়া যায়নি। জলদস্যুরা কিছুদিন আত্মগোপনে থাকে। পরিস্থিতি শান্ত হলে আবার নেমে পড়ে দস্যুবৃত্তিতে। বর্তমানে মহেশখালীতে বাস্তবায়নাধীন বেশ কয়েকটি মেগা প্রকল্প। বিনিয়োগ করা হচ্ছে কয়েক লাখ কোটি টাকা। বিদেশি এই বিনিয়োগের জন্য প্রয়োজন অভ্যন্তরিন নিরাপত্তা। মহেশখালীর জলদস্যুরা ছিলো অভ্যন্তরিন নিরাপত্তার জন্য হুমকি। তাদের রয়েছে দেশিয় অস্ত্র তৈরির কারখানা। অধিকাংশ সময় বঙ্গোপসাগর এবং গভীর অরণ্যে বিচরণ করে তারা। ফলে দেশের আইন-শৃঙ্খলা রক্ষাকারি বাহিনীর পক্ষে এই দুর্ধর্ষ বাহিনীগুলোর সদস্যদের আটক করা সম্ভব হচ্ছিল না। আর শনিবার আনুষ্ঠানিকভাবে অস্ত্র জমা দেয়ার পাশাপাশি স্বাভাবিক জীবনে ফিরে আসার আকাঙ্খাও ব্যক্ত করলেন তারা।